title: Εκτελεστικός κανονισμός (ΕΕ) αριθ. 708/2011 της Επιτροπής, της 20ής Ιουλίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               21.7.2011

               EL

               Επίσημη Εφημερίδα της Ευρωπαϊκής Ένωσης

               L 190/55

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 708/2011 ΤΗΣ ΕΠΙΤΡΟΠΉΣ
   της 20ής Ιουλίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 21 Ιουλίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AL

                  49,0

                  AR

                  19,4

                  EC

                  19,4

                  MK

                  41,0

                  ZZ

                  32,2

                  0707 00 05

                  AR

                  22,0

                  TR

                  105,8

                  ZZ

                  63,9

                  0709 90 70

                  AR

                  24,9

                  TR

                  110,8

                  ZZ

                  67,9

                  0805 50 10

                  AR

                  66,1

                  TR

                  62,0

                  UY

                  66,8

                  ZA

                  77,5

                  ZZ

                  68,1

                  0808 10 80

                  AR

                  124,7

                  BR

                  79,3

                  CL

                  92,2

                  CN

                  104,7

                  NZ

                  115,6

                  US

                  166,9

                  ZA

                  99,2

                  ZZ

                  111,8

                  0808 20 50

                  AR

                  81,6

                  CL

                  93,7

                  CN

                  54,5

                  NZ

                  149,7

                  ZA

                  100,0

                  ZZ

                  95,9

                  0809 10 00

                  TR

                  196,3

                  XS

                  143,2

                  ZZ

                  169,8

                  0809 20 95

                  TR

                  286,5

                  ZZ

                  286,5

                  0809 30

                  TR

                  158,2

                  ZZ

                  158,2

                  0809 40 05

                  BA

                  55,4

                  ZZ

                  55,4

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1155/2014 της Επιτροπής, της 29ης Οκτωβρίου 2014, για τη διόρθωση της έκδοσης στη σουηδική γλώσσα του εκτελεστικού κανονισμού (ΕΕ) αριθ. 564/2013 της Επιτροπής σχετικά με τα τέλη και τις επιβαρύνσεις που πρέπει να καταβάλλονται στον Ευρωπαϊκό Οργανισμό Χημικών Προϊόντων σύμφωνα με τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου σχετικά με τη διάθεση στην αγορά και τη χρήση βιοκτόνων (Κείμενο που παρουσιάζει ενδιαφέρον για τον ΕΟΧ)

text:
               30.10.2014

               EL

               Επίσημη Εφημερίδα της Ευρωπαϊκής Ένωσης

               L 309/28

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1155/2014 ΤΗΣ ΕΠΙΤΡΟΠΉΣ
   της 29ης Οκτωβρίου 2014
   για τη διόρθωση της έκδοσης στη σουηδική γλώσσα του εκτελεστικού κανονισμού (ΕΕ) αριθ. 564/2013 της Επιτροπής σχετικά με τα τέλη και τις επιβαρύνσεις που πρέπει να καταβάλλονται στον Ευρωπαϊκό Οργανισμό Χημικών Προϊόντων σύμφωνα με τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου σχετικά με τη διάθεση στην αγορά και τη χρήση βιοκτόνων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 80 παράγραφος 1,
   Εκτιμώντας τα ακόλουθα:

               (1)

               Υπάρχει ένα σφάλμα στη σουηδική έκδοση του εκτελεστικού κανονισμού (ΕΕ) αριθ. 564/2013 της Επιτροπής (2), το οποίο θα πρέπει να διορθωθεί. Το κείμενο των λοιπών γλωσσικών εκδόσεων δεν επηρεάζεται.

               (2)

               Κατά συνέπεια, ο εκτελεστικός κανονισμός (ΕΕ) αριθ. 564/2013 θα πρέπει να διορθωθεί αναλόγως.

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αφορά μόνο το κείμενο στη σουηδική γλώσσα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Οκτωβρίου 2014.

            Για την Επιτροπή

            Ο Πρόεδρος

         José Manuel ΒΑRROSO

      (1)  ΕΕ L 167 της 27.6.2012, σ. 1.

      (2)  Εκτελεστικός κανονισμός (ΕΕ) αριθ. 564/2013 της Επιτροπής, της 18ης Ιουνίου 2013, για τα τέλη και τις επιβαρύνσεις που πρέπει να καταβάλλονται στον Ευρωπαϊκό Οργανισμό Χημικών Προϊόντων σύμφωνα με τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου σχετικά με τη διάθεση στην αγορά και τη χρήση βιοκτόνων (ΕΕ L 167 της 19.6.2013, σ. 17).


title: Εκτελεστικός κανονισμός (ΕΕ) αριθ. 707/2011 της Επιτροπής, της 20ής Ιουλίου 2011 , περί καθορισμού του τελικού ποσού της ενίσχυσης για τις αποξηραμένες χορτονομές κατά την περίοδο εμπορίας 2010/2011

text:
               21.7.2011

               EL

               Επίσημη Εφημερίδα της Ευρωπαϊκής Ένωσης

               L 190/54

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 707/2011 ΤΗΣ ΕΠΙΤΡΟΠΉΣ
   της 20ής Ιουλίου 2011
   περί καθορισμού του τελικού ποσού της ενίσχυσης για τις αποξηραμένες χορτονομές κατά την περίοδο εμπορίας 2010/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 90 στοιχείο γ) σε συνδυασμό με το άρθρο 4,
   Εκτιμώντας τα ακόλουθα:

               (1)

               Στο άρθρο 88 παράγραφος 1, ο κανονισμός (ΕΚ) αριθ. 1234/2007 καθορίζει το ποσό της ενίσχυσης προς καταβολή στις επιχειρήσεις μεταποίησης αποξηραμένων χορτονομών, εντός του ορίου της μέγιστης εγγυημένης ποσότητας που προβλέπεται στο άρθρο 89 του εν λόγω κανονισμού.

               (2)

               Σύμφωνα με το άρθρο 33 παράγραφος 1 δεύτερο εδάφιο του κανονισμού (ΕΚ) αριθ. 382/2005 της Επιτροπής, της 7ης Μαρτίου 2005, για τις λεπτομέρειες εφαρμογής του κανονισμού (ΕΚ) αριθ. 1786/2003 του Συμβουλίου σχετικά με την κοινή οργάνωση αγοράς στον τομέα των αποξηραμένων χορτονομών (2), τα κράτη μέλη έχουν ανακοινώσει στην Επιτροπή τις ποσότητες αποξηραμένων χορτονομών για τις οποίες το δικαίωμα στην ενίσχυση έχει αναγνωριστεί κατά την περίοδο εμπορίας 2010/2011. Όπως προκύπτει από τις ανακοινώσεις αυτές, δεν υπάρχει υπέρβαση της μέγιστης εγγυημένης ποσότητας για τις αποξηραμένες χορτονομές.

               (3)

               Συνεπώς, το ποσό της ενίσχυσης για τις αποξηραμένες χορτονομές ανέρχεται σε 33 ευρώ ανά τόνο, σύμφωνα με το άρθρο 88 παράγραφος 1 του κανονισμού (ΕΚ) αριθ. 1234/2007.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για την περίοδο εμπορίας 2010/2011, το τελικό ποσό ενίσχυσης για τις αποξηραμένες χορτονομές καθορίζεται σε 33 ευρώ ανά τόνο.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 61 της 8.3.2005, σ. 4.


title: Εκτελεστικός κανονισμός (ΕΕ) αριθ. 1080/2012 της Επιτροπής, της 16ης Νοεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               17.11.2012

               EL

               Επίσημη Εφημερίδα της Ευρωπαϊκής Ένωσης

               L 320/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1080/2012 ΤΗΣ ΕΠΙΤΡΟΠΉΣ
   της 16ης Νοεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Νοεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  40,0

                  MA

                  45,9

                  MK

                  36,9

                  TR

                  69,6

                  ZZ

                  48,1

                  0707 00 05

                  AL

                  57,9

                  EG

                  209,3

                  MK

                  42,0

                  TR

                  87,0

                  ZZ

                  99,1

                  0709 93 10

                  MA

                  129,8

                  TR

                  106,8

                  ZZ

                  118,3

                  0805 20 10

                  MA

                  137,9

                  ZA

                  144,8

                  ZZ

                  141,4

                  0805 20 30, 0805 20 50, 0805 20 70, 0805 20 90

                  HR

                  62,3

                  TR

                  81,8

                  ZA

                  193,6

                  ZZ

                  112,6

                  0805 50 10

                  AR

                  57,4

                  TR

                  85,1

                  ZA

                  61,3

                  ZZ

                  67,9

                  0806 10 10

                  BR

                  287,7

                  LB

                  256,5

                  PE

                  322,4

                  TR

                  114,3

                  US

                  314,0

                  ZZ

                  259,0

                  0808 10 80

                  CA

                  156,2

                  CL

                  151,2

                  CN

                  79,8

                  MK

                  36,9

                  NZ

                  162,5

                  US

                  193,0

                  ZA

                  132,8

                  ZZ

                  130,3

                  0808 30 90

                  CN

                  47,2

                  TR

                  110,0

                  ZZ

                  78,6

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1690 της Επιτροπής, της 20ής Σεπτεμβρίου 2016, σχετικά με τον καθορισμό των ποσοτήτων που πρέπει να προστίθενται στην ποσότητα που καθορίστηκε για την υποπερίοδο από την 1η Ιανουαρίου έως τις 31 Μαρτίου 2017 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 442/2009 στον τομέα του χοιρείου κρέατος

text:
               21.9.2016

               EL

               Επίσημη Εφημερίδα της Ευρωπαϊκής Ένωσης

               L 255/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1690 ΤΗΣ ΕΠΙΤΡΟΠΉΣ
   της 20ής Σεπτεμβρίου 2016
   σχετικά με τον καθορισμό των ποσοτήτων που πρέπει να προστίθενται στην ποσότητα που καθορίστηκε για την υποπερίοδο από την 1η Ιανουαρίου έως τις 31 Μαρτίου 2017 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 442/2009 στον τομέα του χοιρείου κρέατος
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 2 και 3,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 442/2009 της Επιτροπής (2) άνοιξε ετήσιες δασμολογικές ποσοστώσεις για την εισαγωγή προϊόντων του τομέα του χοιρείου κρέατος. Η διαχείριση των ποσοστώσεων του παραρτήματος I μέρος Β του εν λόγω κανονισμού διεξάγεται με τη μέθοδο της ταυτόχρονης εξέτασης.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Σεπτεμβρίου 2016 για την υποπερίοδο από την 1η Οκτωβρίου έως τις 31 Δεκεμβρίου 2016 είναι μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις και να προστεθούν οι τελευταίες στην ποσότητα που καθορίζεται για την επόμενη υποπερίοδο ποσόστωσης.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες για τις οποίες δεν υποβλήθηκαν αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 442/2009 και οι οποίες πρέπει να προστεθούν στην υποπερίοδο από την 1η Ιανουαρίου έως τις 31 Μαρτίου 2017 προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Σεπτεμβρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 442/2009 της Επιτροπής, της 27ης Μαΐου 2009, σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων στον τομέα του χοιρινού κρέατος (ΕΕ L 129 της 28.5.2009, σ. 13).

      ΠΑΡΑΡΤΗΜΑ

                  Αύξων αριθμός

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από την 1η Ιανουαρίου έως τις 31 Μαρτίου 2017
                  (σε kg)

                  09.4038

                  17 032 500

                  09.4170

                  2 461 000

                  09.4204

                  2 312 000


title: Εκτελεστικός κανονισμός (ΕΕ) αριθ. 965/2013 της Επιτροπής, της 9ης Οκτωβρίου 2013 , για την 204η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

text:
               10.10.2013

               EL

               Επίσημη Εφημερίδα της Ευρωπαϊκής Ένωσης

               L 268/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 965/2013 ΤΗΣ ΕΠΙΤΡΟΠΉΣ
   της 9ης Οκτωβρίου 2013
   για την 204η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.

               (2)

               Στις 1 Οκτωβρίου 2013, η Επιτροπή Κυρώσεων του Συμβουλίου Ασφαλείας των Ηνωμένων Εθνών (ΣΑΗΕ) αποφάσισε να αφαιρέσει ένα φυσικό πρόσωπο από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων, αφού εξέτασε τις αιτήσεις διαγραφής από τον κατάλογο που υπέβαλε το εν λόγω πρόσωπο και τη λεπτομερή έκθεση του Διαμεσολαβητή ο οποίος θεσμοθετήθηκε με την απόφαση 1904(2009) του ΣΑΗΕ.

               (3)

               Κατά συνέπεια, το παράρτημα Ι του κανονισμού (ΕΚ) αριθ. 881/2002 θα πρέπει να επικαιροποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Οκτωβρίου 2013.

            Για την Επιτροπή, εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      Διαγράφεται η ακόλουθη καταχώριση υπό τον τίτλο «Φυσικά πρόσωπα»:

         «Moustafa Abbes (γνωστός και ως α) Mostafa Abbes, β) Mostafa Abbas, γ) Mustafa Abbas δ) Moustapha Abbes). Διεύθυνση: Αλγερία. Ημερομηνία γέννησης: 5.2.1962. Τόπος γέννησης: α) Osniers, Αλγερία, β) Γαλλία. Εθνικότητα: Αλγερινός. Άλλες πληροφορίες: Αδερφός του Youcef Abbes. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 17.3.2004.»


title: Εκτελεστικός κανονισμός (ΕΕ) αριθ. 750/2012 της Επιτροπής, της 14ης Αυγούστου 2012 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               18.8.2012

               EL

               Επίσημη Εφημερίδα της Ευρωπαϊκής Ένωσης

               L 222/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 750/2012 ΤΗΣ ΕΠΙΤΡΟΠΉΣ
   της 14ης Αυγούστου 2012
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με τον παρόντα κανονισμό να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες, που εκδίδουν οι τελωνειακές αρχές των κρατών μελών και που δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Αυγούστου 2012.

            Για την Επιτροπή, εξ ονόματος του Προέδρου,

         Andris PIEBALGS

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (κωδικός ΣΟ)

                  Αιτιολογία

                  (1)

                  (2)

                  (3)

                  Οι δεσμευτικές δασμολογικές πληροφορίες, που εκδίδουν οι τελωνειακές αρχές των κρατών μελών και που δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92. Το περιεχόμενο κάθε κάψουλας αποτελείται από τα ακόλουθα συστατικά (% κατά βάρος):

                              —

                              φυτικές ρητίνες και φυτικά κεριά

                              55

                              —

                              κεριά

                              30

                              —

                              αιθέρια έλαια

                              8 έως 10

                              —

                              γύρη

                              5

                        Αυτά τα συστατικά είναι ύλες που συλλέγονται από τις μέλισσες, και μετατρέπονται με τη βοήθεια των ενζύμων που περιέχει η σίελος αυτών.
                  Σύμφωνα με την ετικέτα, το προϊόν παρουσιάζεται ως συμπλήρωμα διατροφής για κατανάλωση από τον άνθρωπο.

                  2106 90 92

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 2106, 2106 90 και 2106 90 92.
                  Το προϊόν είναι παρασκεύασμα διατροφής που παρουσιάζεται υπό μορφή κάψουλας. Το περίβλημα είναι ένας παράγοντας που, μαζί με το περιεχόμενο, καθορίζει τη χρήση και τον χαρακτήρα του προϊόντος ως συμπληρώματος διατροφής (βλέπε απόφαση του Δικαστηρίου της Ευρωπαϊκής Ένωσης στις συνεκδικασθείσες υποθέσεις C-410/08 έως C-412/08, «Swiss Caps», [2009] Συλλογή σ.Ι-11991, σκέψεις 29 και 32).
                  Συνεπώς, αποκλείεται η κατάταξη του προϊόντος ως βρώσιμου προϊόντος ζωικής προέλευσης στον κωδικό ΣΟ 0410 00 00.
                  Κατά συνέπεια, το προϊόν πρέπει να καταταχθεί στην κλάση 2106 ως παρασκεύασμα διατροφής που δεν κατονομάζεται ούτε περιλαμβάνεται αλλού (βλέπε επίσης τις επεξηγηματικές σημειώσεις του εναρμονισμένου συστήματος στην κλάση 2106, σημείο 16).


title: Εκτελεστικός κανονισμός (ΕΕ) αριθ. 972/2013 της Επιτροπής, της 9ης Οκτωβρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Μεσσαρά (Messara) (ΠΟΠ)]

text:
               12.10.2013

               EL

               Επίσημη Εφημερίδα της Ευρωπαϊκής Ένωσης

               L 272/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 972/2013 ΤΗΣ ΕΠΙΤΡΟΠΉΣ
   της 9ης Οκτωβρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Μεσσαρά (Messara) (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 κατάργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 6 παράγραφος 2 του κανονισμού (ΕΚ) αριθ. 510/2006, η αίτηση που κατέθεσε η Ελλάδα για την καταχώριση της ονομασίας «Μεσσαρά» (Messara), δημοσιεύθηκε στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η ονομασία «Μεσσαρά» (Messara) πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Οκτωβρίου 2013.

            Για την Επιτροπή

         Joaquín ALMUNIA

            Αντιπρόεδρος

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ C 396 της 21.12.2012, σ. 24.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα I της Συνθήκης:

         Κλάση 1.5 —   Έλαια και λίπη (βούτυρο, μαργαρίνη, λάδι κ.λπ.)

      ΕΛΛΑΔΑ
      Μεσσαρά (Messara) (ΠΟΠ)


title: Εκτελεστικός κανονισμός (ΕΕ) αριθ. 302/2012 της Επιτροπής, της 4ης Απριλίου 2012 , για την τροποποίηση του εκτελεστικού κανονισμού (ΕΕ) αριθ. 543/2011 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών

text:
               5.4.2012

               EL

               Επίσημη Εφημερίδα της Ευρωπαϊκής Ένωσης

               L 99/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 302/2012 ΤΗΣ ΕΠΙΤΡΟΠΉΣ
   της 4ης Απριλίου 2012
   για την τροποποίηση του εκτελεστικού κανονισμού (ΕΕ) αριθ. 543/2011 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως τα άρθρα 103η και 127, σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1234/2007 θεσπίζει κοινή οργάνωση των γεωργικών αγορών στην οποία περιλαμβάνονται οι τομείς των οπωροκηπευτικών και των μεταποιημένων οπωροκηπευτικών. Σύμφωνα με το άρθρο 103α του κανονισμού (ΕΚ) αριθ. 1234/2007 σε συνδυασμό με το άρθρο 125ε του εν λόγω κανονισμού, μπορούν να χορηγούνται ενωσιακές ενισχύσεις στις ομάδες παραγωγών που έχουν συσταθεί στα κράτη μέλη που προσχώρησαν πρόσφατα στην Ευρωπαϊκή Ένωση, στις εξόχως απόκεντρες περιοχές της Ένωσης και στα μικρά νησιά του Αιγαίου Πελάγους. Σκοπός των ενισχύσεων αυτών είναι να ενθαρρυνθεί η σύσταση ομάδων παραγωγών, να διευκολυνθεί η διοικητική λειτουργία τους και να μπορέσουν οι ομάδες παραγωγών να ανταποκριθούν στα κριτήρια αναγνώρισης για τις οργανώσεις παραγωγών, οι οποίες είναι οι βασικοί παράγοντες του τομέα των οπωροκηπευτικών.

               (2)

               Τα άρθρα 36 έως 49 του εκτελεστικού κανονισμού (ΕΕ) αριθ. 543/2011 (2) της Επιτροπής θεσπίζουν τους λεπτομερείς κανόνες σχετικά με τις ομάδες παραγωγών. Για την αποφυγή καταστάσεων στις οποίες φορείς δημιουργούν τεχνητά τις προϋποθέσεις για την απόκτηση των ενισχύσεων της Ένωσης, με στόχο την εξασφάλιση πλεονεκτημάτων αντίθετων προς τους στόχους του κανονισμού (ΕΚ) αριθ. 1234/2007, είναι σκόπιμο να απαιτηθεί από τα κράτη μέλη να θεσπίσουν κανόνες που θα εμποδίζουν, αφενός, τους παραγωγούς να μεταπηδούν από τη μια ομάδα παραγωγών στην άλλη με στόχο να επωφελούνται από τις ενισχύσεις της Ένωσης για μεγαλύτερο χρονικό διάστημα από την περίοδο που αναφέρεται στο άρθρο 125ε παράγραφος 1 του κανονισμού (ΕΚ) αριθ. 1234/2007 και, αφετέρου, τα κράτη μέλη να αναγνωρίζουν νομικές οντότητες ή σαφώς οριζόμενα μέρη των εν λόγω οντοτήτων ως ομάδες παραγωγών, όταν οι οντότητες αυτές μπορούν να πληρούν ήδη τα κριτήρια αναγνώρισης που ισχύουν για τις οργανώσεις παραγωγών.

               (3)

               Το άρθρο 125ε παράγραφος 1 του κανονισμού (ΕΚ) αριθ. 1234/2007 απαιτεί από τις ομάδες παραγωγών να υποβάλλουν στο αρμόδιο κράτος μέλος σχέδιο σταδιακής αναγνώρισης. Τα κράτη μέλη θα πρέπει να αξιολογήσουν κατά πόσον η διάρκεια του προτεινόμενου σχεδίου αναγνώρισης δεν είναι αδικαιολόγητα μεγάλη και να ζητήσουν τροποποιήσεις στις περιπτώσεις στις οποίες η ομάδα παραγωγών μπορεί να πληροί τα κριτήρια αναγνώρισης που ισχύουν για τις οργανώσεις παραγωγών πριν από το τέλος της μεταβατικής περιόδου που αναφέρεται στο άρθρο 125ε παράγραφος 1.

               (4)

               Το άρθρο 39 παράγραφος 2 του εκτελεστικού κανονισμού (ΕΕ) αριθ. 543/2011 ορίζει ότι τα κράτη μέλη καθορίζουν τις προϋποθέσεις υπό τις οποίες οι ομάδες παραγωγών μπορούν να ζητήσουν τροποποιήσεις στα σχέδια κατά τη διάρκεια της εφαρμογής τους. Για να εξασφαλιστεί η ορθή εφαρμογή του εν λόγω κανονισμού και προς το συμφέρον της οικονομικής προβλεψιμότητας και της υγιούς δημοσιονομικής διαχείρισης, είναι σκόπιμο να καθοριστούν κανόνες που θα προβλέπουν μέγιστο ποσοστό προτεινόμενης αύξησης των δαπανών στο πλαίσιο εγκεκριμένου σχεδίου αναγνώρισης. Ωστόσο, θα πρέπει να εφαρμόζονται διαφορετικά όρια στα σχέδια αναγνώρισης που έχουν εγκριθεί πριν από την έναρξη ισχύος του παρόντος κανονισμού και στην περίπτωση συγχωνεύσεων ομάδων παραγωγών.

               (5)

               Για λόγους δημοσιονομικής πειθαρχίας και με σκοπό τη βελτιστοποίηση της κατανομής των οικονομικών πόρων με βιώσιμο και αποτελεσματικό τρόπο, είναι σκόπιμο να προβλεφθεί ανώτατο όριο για τη χρηματοδότηση, από την Ένωση, των ενισχύσεων που προορίζονται να καλύψουν μέρος των επενδύσεων που αναφέρονται στο άρθρο 103α παράγραφος 1 στοιχείο β) του κανονισμού (ΕΚ) αριθ. 1234/2007. Για λόγους δημοσιονομικής ασφάλειας και ασφάλειας δικαίου, θα πρέπει να καταρτιστεί κατάλογος επενδύσεων οι οποίες δεν μπορούν να καλυφθούν από σχέδια αναγνώρισης.

               (6)

               Για λόγους δημοσιονομικής πειθαρχίας, είναι επίσης απαραίτητο να προβλεφθεί ένα ανώτατο όριο για τις δαπάνες που θα χρηματοδοτηθούν από το Ευρωπαϊκό Γεωργικό Ταμείο Εγγυήσεων (ΕΓΤΕ) σε σχέση με την ενίσχυση που αναφέρεται στο άρθρο 103α παράγραφος 1 του κανονισμού (ΕΚ) αριθ. 1234/2007 και να δημιουργηθεί ένα σύστημα κοινοποίησης, βάσει του οποίου τα κράτη μέλη ενημερώνουν την Επιτροπή όσον αφορά τις δημοσιονομικές επιπτώσεις των σχεδίων αναγνώρισης πριν από την έγκρισή τους.

               (7)

               Για να παρεμποδιστεί ο αδικαιολόγητος πλουτισμός μέλους το οποίο αποχωρεί από την ομάδα παραγωγών και επωφελείται από επενδύσεις στη δική του εκμετάλλευση, είναι σκόπιμο να καθοριστούν κανόνες, σύμφωνα με τους οποίους η ομάδα παραγωγών θα μπορεί να ανακτήσει την επένδυση ή την υπολειμματική αξία της επένδυσης εφόσον η περίοδος απόσβεσης δεν έχει ακόμη λήξει.

               (8)

               Για λόγους προβλεψιμότητας των οικονομικών και δημοσιονομικών προβλέψεων, είναι σκόπιμο να προβλεφθούν λεπτομερέστεροι κανόνες σχετικά με τις κοινοποιήσεις από τα κράτη μέλη στην Επιτροπή όσον αφορά τις δημοσιονομικές επιπτώσεις των σχεδίων αναγνώρισης των ομάδων παραγωγών.

               (9)

               Οι έλεγχοι θα πρέπει να διενεργούνται κατά τέτοιο τρόπο ώστε να επιτρέπουν στα κράτη μέλη να αντιδρούν γρήγορα σε κάθε δυνατή κατάχρηση που συνεπάγεται κίνδυνο για τον προϋπολογισμό της Ένωσης. Για τον σκοπό αυτό, είναι σκόπιμο να ενισχύονται οι έλεγχοι στις περιπτώσεις που εντοπίζονται σημαντικές παρατυπίες.

               (10)

               Το άρθρο 103ε του κανονισμού (ΕΚ) αριθ. 1234/2007 ορίζει ότι στις περιφέρειες των κρατών μελών στις οποίες ο βαθμός οργάνωσης των παραγωγών είναι ιδιαίτερα χαμηλός, η Επιτροπή μπορεί να επιτρέπει στα κράτη μέλη, κατόπιν δεόντως αιτιολογημένης αίτησης, να χορηγούν στις οργανώσεις παραγωγών εθνική χρηματοδοτική συνδρομή ίση προς το 80 %, κατ’ ανώτατο όριο, των χρηματικών εισφορών που αναφέρονται στο άρθρο 103β παράγραφος 1 στοιχείο α) του εν λόγω κανονισμού.

               (11)

               Σύμφωνα με το άρθρο 103ε του κανονισμού (ΕΚ) αριθ. 1234/2007, στις περιφέρειες των κρατών μελών στις οποίες οι οργανώσεις παραγωγών διαθέτουν στο εμπόριο λιγότερο από το 15 % της αξίας της παραγωγής οπωροκηπευτικών και η παραγωγή οπωροκηπευτικών αντιστοιχεί τουλάχιστον στο 15 % της συνολικής γεωργικής παραγωγής τους, η εθνική συνδρομή είναι δυνατόν να επιστρέφεται από την Ένωση κατόπιν αίτησης του οικείου κράτους μέλους.

               (12)

               Το άρθρο 92 παράγραφος 2 του εκτελεστικού κανονισμού (ΕΕ) αριθ. 543/2011 ορίζει ότι η Επιτροπή εγκρίνει ή απορρίπτει την αίτηση για την έγκριση της καταβολής εθνικής χρηματοδοτικής συνδρομής εντός προθεσμίας τριών μηνών από την υποβολή της. Εάν η Επιτροπή δεν αντιδράσει εντός αυτής της προθεσμίας, θεωρείται ότι η αίτηση έχει εγκριθεί. Ωστόσο, η περίοδος των τριών μηνών μπορεί να ανασταλεί εάν ένα κράτος μέλος υποβάλει ελλιπή αίτηση.

               (13)

               Η πείρα έχει δείξει ότι η διαδικασία για την έκδοση απόφασης της Επιτροπής και κοινοποίησής της προς το κράτος μέλος απαιτεί συχνά περισσότερο από τρεις μήνες και ότι η πραγματική ημερομηνία από την οποία η αίτηση πρέπει να θεωρηθεί ότι έχει εγκριθεί δεν είναι πάντοτε δυνατόν να προσδιοριστεί. Για λόγους ασφάλειας δικαίου, είναι σκόπιμο να προβλεφθεί ότι η Επιτροπή εγκρίνει ή απορρίπτει την αίτηση με επίσημη απόφαση.

               (14)

               Το άρθρο 103ε του κανονισμού (ΕΚ) αριθ. 1234/2007 περιορίζει το ποσοστό της εθνικής χρηματοδοτικής συνδρομής που μπορεί να επιτραπεί στο 80 % κατ’ ανώτατο όριο των χρηματικών εισφορών που κατέβαλαν τα μέλη μιας οργάνωσης παραγωγών ή της ίδιας της οργάνωσης παραγωγών. Το άρθρο 95 παράγραφος 4 του εκτελεστικού κανονισμού (ΕΕ) αριθ. 543/2011 περιορίζει το ποσοστό επιστροφής από την Ένωση της εθνικής χρηματοδοτικής συνδρομής στο 60 % της εθνικής χρηματοδοτικής συνδρομής που χορηγήθηκε στις οργανώσεις παραγωγών. Για λόγους δημοσιονομικής πειθαρχίας, είναι αναγκαίο να προβλεφθεί ανώτατο όριο για το ποσό της εθνικής χρηματοδοτικής συνδρομής που μπορεί να επιστραφεί από την Ένωση βάσει αναφοράς στο μέγιστο ποσό της χρηματοδοτικής συνδρομής από την Ένωση το οποίο μπορεί να χορηγείται στα επιχειρησιακά ταμεία που συνιστούν οι οργανώσεις παραγωγών.

               (15)

               Για λόγους απλούστευσης, είναι σκόπιμο να βελτιωθεί η διαδικασία για την κοινοποίηση των τιμών παραγωγού των οπωροκηπευτικών στην εσωτερική αγορά σε εκούσια βάση.

               (16)

               Ο εκτελεστικός κανονισμός (ΕΕ) αριθ. 543/2011 θα πρέπει συνεπώς να τροποποιηθεί αναλόγως.

               (17)

               Προκειμένου να διασφαλιστεί ότι τηρούνται οι έννομες προσδοκίες των παραγωγών, είναι αναγκαίο να προβλεφθεί ότι ορισμένες τροποποιήσεις που επέρχονται με τον παρόντα κανονισμό δεν εφαρμόζονται στα σχέδια αναγνώρισης τα οποία έγιναν αποδεκτά πριν από την ημερομηνία έναρξης ισχύος του παρόντος κανονισμού. Ωστόσο, για τον έλεγχο των δημοσιονομικών δαπανών και τη διασφάλιση ίσων όρων ανταγωνισμού μεταξύ των οικονομικών φορέων, είναι σκόπιμο να προβλεφθεί ότι τα σχέδια αναγνώρισης που έγιναν αποδεκτά πριν από την έναρξη ισχύος του παρόντος κανονισμού αντιμετωπίζονται με τον ίδιο τρόπο όπως τα σχέδια αναγνώρισης που εγκρίθηκαν μετά την έναρξη ισχύος του παρόντος κανονισμού, όσον αφορά την ενωσιακή συνδρομή στην ενίσχυση που αναφέρεται στο άρθρο 103α παράγραφος 1 στοιχείο β) του κανονισμού (ΕΚ) αριθ. 1234/2007, όταν οι ενδιαφερόμενες ομάδες παραγωγών δεν έχουν ακόμη δεσμευθεί οικονομικά ή δεν έχουν ακόμη συνάψει νομικά δεσμευτικές συμφωνίες με τρίτους όσον αφορά τις σχετικές επενδύσεις πριν από την ημερομηνία έναρξης ισχύος του παρόντος κανονισμού.

               (18)

               Προκειμένου να διασφαλιστεί η ομαλή μετάβαση στους νέους κανόνες που εφαρμόζονται για την επιστροφή από την Ένωση της εθνικής χρηματοδοτικής συνδρομής, η σχετική τροποποίηση που επέρχεται με τον παρόντα κανονισμό δεν θα πρέπει να εφαρμόζεται σε περιπτώσεις κατά τις οποίες η αίτηση για τη χορήγηση έγκρισης καταβολής εθνικής χρηματοδοτικής συνδρομής έχει εγκριθεί από την Επιτροπή πριν από την έναρξη ισχύος του παρόντος κανονισμού, αλλά στις οποίες η Επιτροπή δεν έχει ακόμη αποφασίσει σχετικά με την επιστροφή. Στις περιπτώσεις αυτές το άρθρο 95 παράγραφος 4 του εκτελεστικού κανονισμού (ΕΕ) αριθ. 543/2011 θα πρέπει να εξακολουθήσει να εφαρμόζεται στη μη τροποποιημένη από τον παρόντα κανονισμό έκδοση.

               (19)

               Για τον έλεγχο των ενωσιακών δαπανών στον τομέα των οπωροκηπευτικών, ο παρών κανονισμός θα πρέπει να τεθεί σε ισχύ την ημέρα της δημοσίευσής του.

               (20)

               Η διαχειριστική επιτροπή για την κοινή οργάνωση των γεωργικών αγορών δεν διατύπωσε γνώμη εντός της προθεσμίας που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιήσεις του εκτελεστικού κανονισμού (ΕΕ) αριθ. 543/2011
   Ο εκτελεστικός κανονισμός (ΕΕ) αριθ. 543/2011 τροποποιείται ως εξής:

               (1)

               Στο άρθρο 36 παράγραφος 2, προστίθεται το ακόλουθο στοιχείο ε):

                           «ε)

                           τους κανόνες βάσει των οποίων αποφεύγεται να επωφελούνται οι παραγωγοί από την ενίσχυση που χορηγείται από την Ένωση στις ομάδες παραγωγών για περισσότερο από 5 έτη.»

               (2)

               Στο άρθρο 37, προστίθεται το ακόλουθο δεύτερο εδάφιο:
               «Οι επενδύσεις που αναφέρονται στο πρώτο εδάφιο στοιχείο γ) δεν περιλαμβάνουν τις επενδύσεις που απαριθμούνται στο παράρτημα Vα».

               (3)

               Το άρθρο 38 τροποποιείται ως εξής:

                           α)

                           Η παράγραφος 1 αντικαθίσταται από το ακόλουθο κείμενο:
                           «1.   Η αρμόδια αρχή του κράτους μέλους λαμβάνει μία από τις αποφάσεις που αναφέρονται στην παράγραφο 3 εντός τριών μηνών από την παραλαβή του σχεδίου αναγνώρισης και όλων των δικαιολογητικών. Τα κράτη μέλη δύνανται να προβλέπουν συντομότερη προθεσμία».

                           β)

                           Η παράγραφος 3 αντικαθίσταται από το ακόλουθο κείμενο:
                           «3.   Μετά τους ελέγχους συμμόρφωσης που αναφέρονται στο άρθρο 111, η αρμόδια αρχή του κράτους μέλους, αναλόγως της περίπτωσης:

                                       α)

                                       εγκρίνει προσωρινά το σχέδιο και χορηγεί την προαναγνώριση·

                                       β)

                                       ζητεί να επέλθουν τροποποιήσεις στο σχέδιο, συμπεριλαμβανομένων των τροποποιήσεων σχετικά με τη διάρκειά του. Ειδικότερα, το κράτος μέλος αξιολογεί κατά πόσον τα στάδια που προτείνονται δεν είναι αδικαιολόγητα μεγάλης διάρκειας και ζητεί τροποποιήσεις στις περιπτώσεις στις οποίες η ομάδα παραγωγών μπορεί να πληροί τα κριτήρια αναγνώρισης που ισχύουν για τις οργανώσεις παραγωγών πριν από το τέλος της πενταετούς περιόδου που αναφέρεται στο άρθρο 125ε παράγραφος 1 τρίτο εδάφιο του κανονισμού (ΕΚ) αριθ. 1234/2007·

                                       γ)

                                       απορρίπτει το σχέδιο, ιδίως στην περίπτωση στην οποία οι νομικές οντότητες ή σαφώς οριζόμενα μέρη νομικών οντοτήτων που υποβάλλουν αίτηση για προαναγνώριση ως ομάδων παραγωγών πληρούν ήδη τα κριτήρια αναγνώρισης ως οργάνωσης παραγωγών.
                                       Η προσωρινή έγκριση δύναται, κατά περίπτωση, να χορηγηθεί μόνο εάν οι τροποποιήσεις που ζητήθηκαν βάσει του στοιχείου β) έχουν ενσωματωθεί στο σχέδιο.»

                           γ)

                           Προστίθενται οι ακόλουθες παράγραφοι 4, 5 και 6:
                           «4.   Η αρμόδια αρχή του κράτους μέλους κοινοποιεί στην Επιτροπή, μέχρι την 1η Ιουλίου κάθε δεδομένου έτους, τις αποφάσεις για την προσωρινή έγκριση των σχεδίων αναγνώρισης και τις δημοσιονομικές επιπτώσεις των εν λόγω σχεδίων, χρησιμοποιώντας τα υποδείγματα που παρατίθενται στο παράρτημα Vβ.
                           5.   Μόλις καθοριστούν οι συντελεστές κατανομής που αναφέρονται στο άρθρο 47 παράγραφος 4 δεύτερο εδάφιο, η αρμόδια αρχή του κράτους μέλους παρέχει στις ενδιαφερόμενες ομάδες παραγωγών τη δυνατότητα να τροποποιήσουν ή να αποσύρουν το σχέδιο αναγνώρισής τους. Όταν μια ομάδα παραγωγών δεν αποσύρει το σχέδιό της η αρμόδια αρχή εγκρίνει το εν λόγω σχέδιο οριστικά με την επιφύλαξη των τροποποιήσεων που η αρμόδια αρχή μπορεί να κρίνει αναγκαίες.
                           6.   Η αρμόδια αρχή του κράτους μέλους κοινοποιεί στη νομική οντότητα ή στο σαφώς οριζόμενο μέρος νομικής οντότητας τις αποφάσεις που αναφέρονται στις παραγράφους 3 και 5.»

               (4)

               Στο άρθρο 39, η παράγραφος 2 αντικαθίσταται από το ακόλουθο κείμενο:
               «2.   Τα κράτη μέλη καθορίζουν τις προϋποθέσεις υπό τις οποίες οι ομάδες παραγωγών μπορούν να ζητήσουν τροποποιήσεις στα σχέδια κατά τη διάρκεια της εφαρμογής τους. Οι αιτήσεις αυτές συνοδεύονται από όλα τα απαιτούμενα δικαιολογητικά.
               Τα κράτη μέλη καθορίζουν τις προϋποθέσεις υπό τις οποίες τα σχέδια αναγνώρισης μπορούν να τροποποιηθούν κατά τη διάρκεια ετήσιας ή εξαμηνιαίας περιόδου χωρίς προηγούμενη έγκριση από την αρμόδια αρχή του κράτους μέλους. Οι τροποποιήσεις αυτές είναι επιλέξιμες για ενίσχυση μόνον εφόσον κοινοποιούνται χωρίς καθυστέρηση από την οργάνωση παραγωγών στην αρμόδια αρχή του κράτους μέλους.
               Η αρμόδια αρχή του κράτους μέλους μπορεί να επιτρέψει στις ομάδες παραγωγών, κατά τη διάρκεια ενός συγκεκριμένου έτους και σε σχέση με το εν λόγω έτος, να αυξήσουν το συνολικό ποσό των δαπανών που προβλέπονται στο σχέδιο αναγνώρισης κατά 5 %, κατ’ ανώτατο όριο, του ποσού που είχε αρχικά εγκριθεί, ή να το μειώσουν κατά ένα μέγιστο ποσοστό που καθορίζεται από τα κράτη μέλη, εφόσον και στις δύο περιπτώσεις διατηρούνται οι γενικοί στόχοι του σχεδίου αναγνώρισης και υπό την προϋπόθεση ότι οι συνολικές δαπάνες της Ένωσης στο επίπεδο του οικείου κράτους μέλους δεν υπερβαίνουν το ποσό της ενωσιακής συνδρομής στο εν λόγω κράτος μέλος σύμφωνα με το άρθρο 47 παράγραφος 4.
               Σε περίπτωση συγχωνεύσεων των ομάδων παραγωγών, όπως αναφέρεται στο άρθρο 48, το όριο του 5 % εφαρμόζεται στο συνολικό ποσό των δαπανών που καθορίζονται στα σχέδια αναγνώρισης των συγχωνευόμενων ομάδων παραγωγών.»

               (5)

               Στο άρθρο 44, προστίθεται το ακόλουθο τρίτο εδάφιο:
               «Οι επενδύσεις μπορούν να υλοποιηθούν σε μεμονωμένες εκμεταλλεύσεις και/ή εγκαταστάσεις μελών παραγωγών της ομάδας παραγωγών, υπό τον όρο ότι συμβάλλουν στους στόχους του σχεδίου αναγνώρισης. Εάν το μέλος εγκαταλείψει την ομάδα παραγωγών, τα κράτη μέλη διασφαλίζουν ότι η επένδυση ή η υπολειμματική αξία της ανακτάται, σε περίπτωση που η περίοδος απόσβεσης δεν έχει ακόμη λήξει.»

               (6)

               Το άρθρο 47 αντικαθίσταται από το ακόλουθο κείμενο:
               «Άρθρο 47
               Ενωσιακή συνδρομή
               1.   Με την επιφύλαξη του παρόντος άρθρου παράγραφος 4, η ενωσιακή συνδρομή με τη μορφή των ενισχύσεων που αναφέρονται στο άρθρο 103α παράγραφος 1 στοιχείο α) του κανονισμού (ΕΚ) αριθ. 1234/2007 ανέρχεται:

                           α)

                           σε 75 % στις επιλέξιμες περιφέρειες για τον στόχο σύγκλισης· και

                           β)

                           σε 50 % στις λοιπές περιφέρειες.

                     Το κράτος μέλος μπορεί να καταβάλει την εθνική ενίσχυση ως κατ’ αποκοπή ενίσχυση. Δεν απαιτείται να συνοδεύονται οι αιτήσεις ενίσχυσης από δικαιολογητικά σχετικά με τη χρησιμοποίηση της ενίσχυσης.
               2.   Η ενωσιακή συνδρομή με τη μορφή των ενισχύσεων που αναφέρονται στο άρθρο 103α παράγραφος 1 στοιχείο β) του κανονισμού (ΕΚ) αριθ. 1234/2007, εκφραζόμενη ως επιδότηση κεφαλαίου ή ισοδύναμο επιδότησης κεφαλαίου δεν υπερβαίνει, ως ποσοστό των επιλέξιμων επενδυτικών δαπανών:

                           α)

                           50 % στις επιλέξιμες περιφέρειες για τον στόχο σύγκλισης· και

                           β)

                           30 % στις λοιπές περιφέρειες.

                     Τα οικεία κράτη μέλη συνεισφέρουν τουλάχιστον το 5 % των επιλέξιμων επενδυτικών δαπανών.
               Οι δικαιούχοι της ενίσχυσης για τις επιλέξιμες επενδυτικές δαπάνες συμμετέχουν τουλάχιστον:

                           α)

                           κατά 25 % στις επιλέξιμες περιφέρειες για τον στόχο σύγκλισης· και

                           β)

                           κατά 45 % στις λοιπές περιφέρειες.

                     3.   Με την επιφύλαξη του παρόντος άρθρου παράγραφος 4, η ενωσιακή συνδρομή για τις ενισχύσεις που αναφέρονται στο άρθρο 103α παράγραφος 1 στοιχείο β) του κανονισμού (ΕΚ) αριθ. 1234/2007 καθορίζεται για κάθε ομάδα παραγωγών βάσει της αξίας της διατεθείσας στο εμπόριο παραγωγής και υπόκειται στους ακόλουθους κανόνες:

                           α)

                           όσον αφορά τις ομάδες παραγωγών στα κράτη μέλη που προσχώρησαν στην Ευρωπαϊκή Ένωση την 1η Μαΐου 2004 ή μετέπειτα, δεν εφαρμόζεται ανώτατο όριο κατά τα πρώτα δύο χρόνια της εφαρμογής του σχεδίου αναγνώρισής τους, και εφαρμόζεται ανώτατο όριο 70 %, 50 % και 20 % της αξίας της διατεθείσας στο εμπόριο παραγωγής στο τρίτο, τέταρτο και πέμπτο έτος της εφαρμογής του σχεδίου αναγνώρισής τους, αντίστοιχα·

                           β)

                           όσον αφορά τις ομάδες παραγωγών στις εξόχως απόκεντρες περιοχές της Ένωσης, όπως αναφέρεται στο άρθρο 349 της Συνθήκης, ή στα μικρά νησιά του Αιγαίου, όπως αναφέρεται στο άρθρο 1 παράγραφος 2 του κανονισμού (ΕΚ) αριθ. 1405/2006 (3), η ενωσιακή συνδρομή δεν μπορεί να υπερβαίνει το 25 %, 20 %, 15 %, 10 % και 5 % της αξίας της διατεθείσας στο εμπόριο παραγωγής κατά το πρώτο, δεύτερο, τρίτο, τέταρτο και πέμπτο έτος της εφαρμογής του σχεδίου αναγνώρισής τους, αντίστοιχα.

                     4.   Οι συνολικές δαπάνες της ενωσιακής συνδρομής με τη μορφή ενίσχυσης που αναφέρεται στο άρθρο 103α του κανονισμού (ΕΚ) αριθ. 1234/2007 δεν υπερβαίνουν τα 10 000 000 ευρώ ανά ημερολογιακό έτος.
               Με βάση τις κοινοποιήσεις που αναφέρονται στο άρθρο 38 παράγραφος 4, η Επιτροπή καθορίζει συντελεστές κατανομής και προσδιορίζει τη συνολική διαθέσιμη ενωσιακή συνδρομή ανά κράτος μέλος και ανά έτος με βάση τους εν λόγω συντελεστές. Αν για ένα έτος το συνολικό ποσό που προκύπτει από τις κοινοποιήσεις που αναφέρονται στο άρθρο 38 παράγραφος 4 δεν υπερβαίνει το ανώτατο ποσό της ενωσιακής συνδρομής, ο συντελεστής κατανομής καθορίζεται στο 100 %.
               Η ενωσιακή συνδρομή χορηγείται σύμφωνα με τον συντελεστή κατανομής που αναφέρεται στο δεύτερο εδάφιο. Καμία ενωσιακή συνδρομή δεν χορηγείται για τα σχέδια αναγνώρισης που δεν έχουν κοινοποιηθεί σύμφωνα με το άρθρο 38 παράγραφος 4.
               Η συναλλαγματική ισοτιμία που εφαρμόζεται στην ενωσιακή συνδρομή ανά κράτος μέλος είναι η τελευταία ισοτιμία που έχει δημοσιευτεί από την Ευρωπαϊκή Κεντρική Τράπεζα πριν από την ημερομηνία που προβλέπεται στο άρθρο 38 παράγραφος 4.

               (7)

               Στο άρθρο 92, η παράγραφος 2 αντικαθίσταται από το ακόλουθο κείμενο:
               «2.   Η Επιτροπή εγκρίνει ή απορρίπτει την αίτηση με την έκδοση απόφασης εντός προθεσμίας τριών μηνών. Η περίοδος αυτή αρχίζει την επομένη της παραλαβής της πλήρους αίτησης από την Επιτροπή. Εάν η Επιτροπή δεν ζητήσει πρόσθετες πληροφορίες εντός της τρίμηνης προθεσμίας, η αίτηση θεωρείται πλήρης.»

               (8)

               Στο άρθρο 95 παράγραφος 4, προστίθεται η ακόλουθη φράση:
               «Το ποσό που επιστρέφεται δεν υπερβαίνει το 48 % της χρηματοδοτικής συνδρομής που αναφέρεται στο άρθρο 103β παράγραφος 1 στοιχείο β) του κανονισμού (ΕΚ) αριθ. 1234/2007.»

               (9)

               Στο άρθρο 97, το στοιχείο γ) αντικαθίσταται από το ακόλουθο κείμενο:

                           «γ)

                           μέχρι τις 31 Ιανουαρίου κάθε δεδομένου έτους, τα χρηματικά ποσά που αντιστοιχούν σε κάθε επόμενη ετήσια περίοδο υλοποίησης των σχεδίων αναγνώρισης, συμπεριλαμβανομένου του τρέχοντος έτους υλοποίησης. Διαβιβάζονται εγκεκριμένα ή εκτιμώμενα ποσά. Στην κοινοποίηση περιλαμβάνονται τα ακόλουθα στοιχεία για κάθε ομάδα παραγωγών και κάθε επόμενη ετήσια περίοδο υλοποίησης του σχεδίου:

                                       i)

                                       το συνολικό ποσό της ετήσιας περιόδου υλοποίησης του σχεδίου αναγνώρισης, οι συνεισφορές της Ένωσης, των κρατών μελών και των ομάδων παραγωγών και/ή των μελών των ομάδων παραγωγών·

                                       ii)

                                       η κατανομή μεταξύ της ενίσχυσης που αναφέρεται, αντιστοίχως, στο άρθρο 103α παράγραφος 1 στοιχεία α) και β) του κανονισμού (ΕΚ) αριθ. 1234/2007.»

               (10)

               Στο άρθρο 98, η παράγραφος 4 αντικαθίσταται από το ακόλουθο κείμενο:
               «4.   Οι κοινοποιήσεις που αναφέρονται στην παράγραφο 3 πραγματοποιούνται σύμφωνα με τα υποδείγματα που θέτει στη διάθεση των κρατών μελών η Επιτροπή. Τα υποδείγματα αυτά δεν χρησιμοποιούνται μέχρις ότου ενημερωθεί η διαχειριστική επιτροπή της κοινής οργάνωσης των γεωργικών αγορών.»

               (11)

               Στο άρθρο 112 παρεμβάλλονται οι ακόλουθες παράγραφοι 3α και 3β:
               «3α.   Τα αποτελέσματα των επιτόπιων ελέγχων που αναφέρονται στην παράγραφο 2 αξιολογούνται για να προσδιοριστεί εάν τυχόν προβλήματα που εντοπίστηκαν είναι συστημικού χαρακτήρα, οπότε επιβεβαιώνεται η πιθανότητα ύπαρξης παρατυπιών όσον αφορά παρόμοιες δράσεις, δικαιούχους ή φορείς. Η αξιολόγηση προσδιορίζει επίσης τις αιτίες αυτών των καταστάσεων, την περαιτέρω εξέταση που ενδεχομένως απαιτείται, καθώς και τα αναγκαία διορθωτικά και προληπτικά μέτρα.
               Σε περίπτωση που διαπιστωθούν κατά τους ελέγχους σημαντικές παρατυπίες σε περιφέρεια, μέρος περιφέρειας ή συγκεκριμένη οργάνωση παραγωγών, το κράτος μέλος διενεργεί συμπληρωματικούς ελέγχους εντός του συγκεκριμένου έτους και αυξάνει το ποσοστό των αντίστοιχων αιτήσεων που πρέπει να ελεγχθούν το επόμενο έτος.
               3β.   Το κράτος μέλος προσδιορίζει ποιες ομάδες παραγωγών πρέπει να αποτελέσουν αντικείμενο επιτόπιου ελέγχου βάσει ανάλυσης κινδύνου.
               Για την ανάλυση κινδύνου λαμβάνονται υπόψη ιδίως:

                           α)

                           τα ποσά των ενισχύσεων·

                           β)

                           οι διαπιστώσεις που προέκυψαν από τους ελέγχους στη διάρκεια των προηγούμενων ετών·

                           γ)

                           στοιχείο που διασφαλίζει την τυχαιοποίηση· και

                           δ)

                           άλλες παράμετροι, οι οποίες καθορίζονται από τα κράτη μέλη.»

               (12)

               Παρεμβάλλεται το παράρτημα Vα, όπως παρατίθεται στο παράρτημα I του παρόντος κανονισμού.

               (13)

               Παρεμβάλλεται παράρτημα Vβ, όπως παρατίθεται στο παράρτημα II του παρόντος κανονισμού.

         Άρθρο 2
   Μεταβατικές διατάξεις
   1.   Τα σημεία (2), (3) στοιχείο β) και (12) του άρθρου 1 του παρόντος κανονισμού δεν εφαρμόζονται στα σχέδια αναγνώρισης που έχουν εγκριθεί πριν από την ημερομηνία έναρξης ισχύος του παρόντος κανονισμού.
   2.   Το άρθρο 1 σημείο (6) του παρόντος κανονισμού, όσον αφορά το άρθρο 47 παράγραφοι 3 και 4 του εκτελεστικού κανονισμού (ΕΕ) αριθ. 543/2011, δεν εφαρμόζεται στα σχέδια αναγνώρισης που έχουν εγκριθεί πριν από την ημερομηνία έναρξης ισχύος του παρόντος κανονισμού και για τα οποία είτε

               α)

               η οικεία ομάδα παραγωγών έχει ήδη δεσμευτεί οικονομικά και έχει συνάψει νομικά δεσμευτική συμφωνία με τρίτα μέρη όσον αφορά τις σχετικές επενδύσεις που αναφέρονται στο άρθρο 103α παράγραφος 1 στοιχείο β) του κανονισμού (ΕΚ) αριθ. 1234/2007 πριν από την ημερομηνία έναρξης ισχύος του παρόντος κανονισμού, ή

               β)

               το σχετικό σχέδιο αναγνώρισης καλύπτει μόνο την ενίσχυση που αναφέρεται στο άρθρο 103α παράγραφος 1 στοιχείο β) του κανονισμού (ΕΚ) αριθ. 1234/2007.

         3.   Για τα σχέδια αναγνώρισης που έχουν εγκριθεί πριν από την ημερομηνία έναρξης ισχύος του παρόντος κανονισμού, αλλά για τα οποία η οικεία ομάδα παραγωγών δεν έχει δεσμευτεί ακόμη οικονομικά ή δεν έχει ακόμη συνάψει νομικά δεσμευτική συμφωνία με τρίτους όσον αφορά τις σχετικές επενδύσεις πριν από την ημερομηνία έναρξης ισχύος του παρόντος κανονισμού, εφαρμόζονται οι ακόλουθοι κανόνες:

               α)

               έως την 1η Ιουλίου 2012 η αρμόδια αρχή του κράτους μέλους κοινοποιεί στην Επιτροπή τα σχέδια αναγνώρισης για τα οποία ισχύει η παρούσα παράγραφος·

               β)

               κατά τον καθορισμό των συντελεστών κατανομής σύμφωνα με το άρθρο 47 παράγραφος 4 δεύτερο εδάφιο του εκτελεστικού κανονισμού (ΕΕ) αριθ. 543/2011, η Επιτροπή λαμβάνει υπόψη τις κοινοποιήσεις που έλαβε σύμφωνα με το στοιχείο α) της παρούσας παραγράφου. Η ενωσιακή συνδρομή με τη μορφή των ενισχύσεων που αναφέρονται στο άρθρο 103α παράγραφος 1 στοιχείο β) του κανονισμού (ΕΚ) αριθ. 1234/2007 χορηγείται σύμφωνα με τους εν λόγω συντελεστές κατανομής·

               γ)

               οι συντελεστές κατανομής που καθορίζονται σύμφωνα με το άρθρο 47 παράγραφος 4 δεύτερο εδάφιο του εκτελεστικού κανονισμού (ΕΕ) αριθ. 543/2011 δεν εφαρμόζονται όσον αφορά τις ενίσχυση που αναφέρονται στο άρθρο 103α παράγραφος 1 στοιχείο α) του κανονισμού (ΕΚ) αριθ. 1234/2007·

               δ)

               μόλις καθοριστούν οι συντελεστές κατανομής που αναφέρονται στο άρθρο 47 παράγραφος 4 δεύτερο εδάφιο του εκτελεστικού κανονισμού (ΕΕ) αριθ. 543/2011, η αρμόδια αρχή του κράτους μέλους παρέχει στις ομάδες παραγωγών στις οποίες έχει εφαρμογή η παρούσα παράγραφος τη δυνατότητα να τροποποιήσουν ή να αποσύρουν το σχέδιο αναγνώρισής τους. Σε περίπτωση απόσυρσης, οι δαπάνες που πραγματοποιήθηκαν από την ομάδα παραγωγών μετά την αρχική έγκριση του σχεδίου σε σχέση με τη σύσταση και τη διοίκησή της επιστρέφονται από την Ένωση μέχρι ποσού που δεν υπερβαίνει το 3 % των ενισχύσεων που θα δικαιούνταν η ομάδα παραγωγών βάσει του άρθρου 103α παράγραφος 1 στοιχείο α) του κανονισμού (ΕΚ) αριθ. 1234/2007 εάν το σχέδιο αναγνώρισής τους είχε εφαρμοστεί.

         4.   Το άρθρο 1 σημείο (8) δεν εφαρμόζεται στις περιπτώσεις στις οποίες η αίτηση για τη χορήγηση έγκρισης καταβολής εθνικής χρηματοδοτικής συνδρομής έχει εγκριθεί από την Επιτροπή σύμφωνα με το άρθρο 92 παράγραφος 2 του εκτελεστικού κανονισμού (ΕΕ) αριθ. 543/2011 πριν από την ημερομηνία έναρξης ισχύος του παρόντος κανονισμού, αλλά η Επιτροπή δεν έχει ακόμη αποφασίσει σχετικά με την επιστροφή από την Ένωση της εθνικής χρηματοδοτικής συνδρομής σύμφωνα με το άρθρο 95 του εκτελεστικού κανονισμού (ΕΕ) αριθ. 543/2011.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Απριλίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      (3)  ΕΕ L 265 της 26.9.2006, σ. 1.»

      ΠΑΡΑΡΤΗΜΑ I

            «ΠΑΡΑΡΤΗΜΑ Vα

               ΜΗ ΕΠΙΛΕΞΙΜΕΣ ΕΠΕΝΔΥΣΕΙΣ ΑΝΑΦΕΡΟΜΕΝΕΣ ΣΤΟ ΑΡΘΡΟ 37 ΔΕΥΤΕΡΟ ΕΔΑΦΙΟ

                        1.

                        Επενδύσεις σε μεταφορικά μέσα που προορίζονται να χρησιμοποιηθούν από την ομάδα παραγωγών για εμπορία ή διανομή, με εξαίρεση:

                                    α)

                                    τις επενδύσεις σε μέσα εσωτερικών μεταφορών· τη στιγμή της αγοράς, η ομάδα παραγωγών δικαιολογεί δεόντως στο σχετικό κράτος μέλος ότι οι επενδύσεις χρησιμοποιούνται μόνο για εσωτερικές μεταφορές·

                                    β)

                                    τις πρόσθετες εγκαταστάσεις στο όχημα για ψυκτικό εξοπλισμό ή μεταφορά υπό ελεγχόμενη ατμόσφαιρα.

                        2.

                        Αγορά οικοπέδων χωρίς κτίσμα για ποσό υψηλότερο από το 10 % του συνόλου των επιλέξιμων δαπανών της συγκεκριμένης ενέργειας, εκτός εάν η αγορά είναι αναγκαία για την πραγματοποίηση επένδυσης η οποία περιλαμβάνεται στο σχέδιο αναγνώρισης·

                        3.

                        Μεταχειρισμένο υλικό, το οποίο έχει αγοραστεί με ενωσιακή ή εθνική ενίσχυση κατά τη διάρκεια των επτά προηγούμενων ετών.

                        4.

                        Μίσθωση, εκτός εάν η αρμόδια αρχή του κράτους μέλους αποδέχεται ότι η μίσθωση δικαιολογείται για οικονομικούς λόγους έναντι της αγοράς.

                        5.

                        Αγορά ακινήτου, το οποίο έχει αγοραστεί με ενωσιακή ή εθνική ενίσχυση κατά τη διάρκεια των 10 προηγούμενων ετών.

                        6.

                        Επενδύσεις σε μετοχές.

                        7.

                        Επενδύσεις ή παρόμοια είδη δράσεων που δεν πραγματοποιούνται σε εκμετάλλευση και/ή σε εγκαταστάσεις της ομάδας παραγωγών ή των μελών της.»

      ΠΑΡΑΡΤΗΜΑ II

            «ΠΑΡΑΡΤΗΜΑ Vβ

               Υποδείγματα προς κοινοποίηση ανά ομάδα παραγωγών όπως αναφέρονται στο άρθρο 38 παράγραφος 4


title: Εκτελεστικός κανονισμός (ΕΕ) αριθ. 222/2012 της Επιτροπής, της 14ης Μαρτίου 2012 , για την τροποποίηση του παραρτήματος του κανονισμού (ΕΕ) αριθ. 37/2010 σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης, όσον αφορά την ουσία τρικλαβενδαζόλη  Κείμενο που παρουσιάζει ενδιαφέρον για τον ΕΟΧ

text:
               15.3.2012

               EL

               Επίσημη Εφημερίδα της Ευρωπαϊκής Ένωσης

               L 75/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 222/2012 ΤΗΣ ΕΠΙΤΡΟΠΉΣ
   της 14ης Μαρτίου 2012
   για την τροποποίηση του παραρτήματος του κανονισμού (ΕΕ) αριθ. 37/2010 σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης, όσον αφορά την ουσία τρικλαβενδαζόλη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικώς δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 σε συνδυασμό με το άρθρο 17,
   Έχοντας υπόψη τη γνώμη του Ευρωπαϊκού Οργανισμού Φαρμάκων που διατυπώθηκε από την επιτροπή φαρμάκων για κτηνιατρική χρήση,
   Εκτιμώντας τα ακόλουθα:

               (1)

               Τα ανώτατα όρια καταλοίπων («ΑΟΚ») για τις φαρμακολογικώς δραστικές ουσίες οι οποίες προορίζονται να χρησιμοποιηθούν στην Ένωση σε κτηνιατρικά φάρμακα για τροφοπαραγωγικά ζώα ή σε βιοκτόνα προϊόντα που χρησιμοποιούνται στη ζωοτεχνία θα πρέπει να καθορίζονται σύμφωνα με τον κανονισμό (ΕΚ) αριθ. 470/2009.

               (2)

               Οι φαρμακολογικώς δραστικές ουσίες και η ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης καθορίζονται στο παράρτημα του κανονισμού (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (2).

               (3)

               Η ουσία τρικλαβενδαζόλη περιλαμβάνεται στον πίνακα 1 του παραρτήματος του κανονισμού (ΕΕ) αριθ. 37/2010 ως επιτρεπόμενη ουσία για όλα τα μηρυκαστικά όσον αφορά τους μυς, τον λιπώδη ιστό, το ήπαρ και τους νεφρούς, εκτός από τα ζώα που παράγουν γάλα που προορίζεται για κατανάλωση από τον άνθρωπο.

               (4)

               Η Ιρλανδία υπέβαλε στον Ευρωπαϊκό Οργανισμό Φαρμάκων αίτηση γνωμοδότησης σχετικά με την παρέκταση της υφιστάμενης εγγραφής για την ουσία τρικλαβενδαζόλη σε σχέση με το γάλα όλων των μηρυκαστικών.

               (5)

               Η επιτροπή φαρμάκων για κτηνιατρική χρήση συνέστησε τον καθορισμό προσωρινών ΑΟΚ για την ουσία τρικλαβενδαζόλη όσον αφορά το γάλα όλων των μηρυκαστικών και την κατάργηση της διάταξης «Να μη χρησιμοποιείται σε ζώα που παράγουν γάλα για κατανάλωση από τον άνθρωπο».

               (6)

               Επομένως, η εγγραφή για την ουσία τρικλαβενδαζόλη στον πίνακα 1 του παραρτήματος του κανονισμού (ΕΕ) αριθ. 37/2010 πρέπει να τροποποιηθεί ώστε να περιληφθεί το συνιστώμενο προσωρινό ΑΟΚ για το γάλα όλων των μηρυκαστικών και να καταργηθεί η υπάρχουσα διάταξη «Να μη χρησιμοποιείται σε ζώα που παράγουν γάλα για κατανάλωση από τον άνθρωπο». Η ισχύς του προσωρινού ΑΟΚ που ορίζεται για την ουσία τρικλαβενδαζόλη στον εν λόγω πίνακα θα πρέπει να λήξει την 1η Ιανουαρίου 2014. Η επιτροπή φαρμάκων για κτηνιατρική χρήση συνέστησε διετή περίοδο για να είναι δυνατή η ολοκλήρωση των επιστημονικών μελετών που απαιτούνται για να δοθούν απαντήσεις στις ερωτήσεις που έθεσε η εν λόγω επιτροπή στην Ιρλανδία.

               (7)

               Είναι σκόπιμο να χορηγηθεί εύλογο χρονικό διάστημα, ώστε οι ενδιαφερόμενοι να λάβουν τα μέτρα που ενδεχομένως απαιτούνται για να συμμορφωθούν με τα νεοθεσπιζόμενα ΑΟΚ.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 37/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 14 Μαΐου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Μαρτίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 152 της 16.6.2009, σ. 11.

      (2)  ΕΕ L 15 της 20.1.2010, σ. 1.

      ΠΑΡΑΡΤΗΜΑ
      Η εγγραφή για την ουσία τρικλαβενδαζόλη στον πίνακα 1 του παραρτήματος του κανονισμού (ΕΕ) αριθ. 37/2010 αντικαθίσταται από την ακόλουθη:

                     Φαρμακολογικώς δραστική ουσία

                     Κατάλοιπο-δείκτης

                     Ζωικά είδη

                     ΑΟΚ

                     Ιστοί-στόχοι

                     Άλλες διατάξεις
                     [σύμφωνα με το άρθρο 14 παράγραφος 7 του κανονισμού (ΕΚ) αριθ. 470/2009]

                     Θεραπευτική ταξινόμηση

                     «Τρικλαβενδαζόλη

                     Άθροισμα εκχυλίσιμων καταλοίπων που μπορούν να οξειδώνονται σε κετοτρικλαβενδαζόλη

                     Όλα τα μηρυκαστικά

                     225 μg/kg

                     Μύες

                     Παρασιτοκτόνα/ Φάρμακα κατά των ενδοπαρασίτων»

                     100 μg/kg

                     Λιπώδης ιστός

                     250 μg/kg

                     Ήπαρ

                     150 μg/kg

                     Νεφροί

                     10 μg/kg

                     Γάλα

                     Προσωρινό ΑΟΚ, λήξη ισχύος την 1η Ιανουαρίου 2014.


title: Εκτελεστικός κανονισμός (ΕΕ) 2017/218 της Επιτροπής, της 6ης Φεβρουαρίου 2017, σχετικά με το μητρώο αλιευτικού στόλου της Ένωσης

text:
               9.2.2017

               EL

               Επίσημη Εφημερίδα της Ευρωπαϊκής Ένωσης

               L 34/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/218 ΤΗΣ ΕΠΙΤΡΟΠΉΣ
   της 6ης Φεβρουαρίου 2017
   σχετικά με το μητρώο αλιευτικού στόλου της Ένωσης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (1), και ιδίως το άρθρο 24 παράγραφος 4,
   Εκτιμώντας τα ακόλουθα:

               (1)

               Το μητρώο αλιευτικού στόλου της Ένωσης αποτελεί απαραίτητο εργαλείο για την εφαρμογή των κανόνων της κοινής αλιευτικής πολιτικής. Το εν λόγω μητρώο θα πρέπει να περιλαμβάνει όλα τα αλιευτικά σκάφη της Ένωσης.

               (2)

               Επί του παρόντος, οι κανόνες που διέπουν τα εθνικά μητρώα αλιευτικού στόλου και το μητρώο αλιευτικού στόλου της Ένωσης θεσπίζονται στον κανονισμό (ΕΚ) αριθ. 26/2004 της Επιτροπής (2).

               (3)

               Τα κράτη μέλη θα πρέπει να καταγράφουν τα στοιχεία για την ιδιοκτησία, τα χαρακτηριστικά σκαφών και εργαλείων, και τη δραστηριότητα των αλιευτικών σκαφών της Ένωσης που φέρουν τη σημαία τους, και να υποβάλλουν στην Επιτροπή τα εν λόγω στοιχεία σύμφωνα με το άρθρο 24 παράγραφος 1 του κανονισμού (ΕΕ) αριθ. 1380/2013. Η Επιτροπή θα πρέπει να τηρεί μητρώο αλιευτικών σκαφών της Ένωσης που να περιέχει τα στοιχεία που λαμβάνει από τα κράτη μέλη.

               (4)

               Τα κράτη μέλη είναι υπεύθυνα για την ακρίβεια των στοιχείων που περιέχονται στο εθνικό μητρώο αλιευτικού στόλου. Για τον σκοπό αυτό, τα κράτη μέλη θα πρέπει να παρακολουθούν διαρκώς την ποιότητα των εν λόγω στοιχείων και να διασφαλίζουν ότι επικαιροποιούνται τακτικά και μπορούν να ελέγχονται ανά πάσα στιγμή από την Επιτροπή με την υποβολή στοχευμένων ερωτημάτων.

               (5)

               Η επεξεργασία από τις αρμόδιες αρχές των κρατών μελών των δεδομένων προσωπικού χαρακτήρα που περιλαμβάνονται στα εθνικά μητρώα αλιευτικού στόλου διέπεται από τους κανόνες της ενωσιακής νομοθεσίας σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και την ελεύθερη κυκλοφορία των δεδομένων αυτών και, ειδικότερα, από την οδηγία 95/46/ΕΚ του Ευρωπαϊκού Κοινοβουλίου και του Συμβουλίου (3) και τη σχετική εθνική εκτελεστική νομοθεσία. Τα χαρακτηριστικά και η εξωτερική σήμανση που καταγράφονται στο μητρώο που τηρεί κάθε κράτος μέλος πρέπει να καθορίζονται σύμφωνα με τις διατάξεις του κανονισμού (ΕΟΚ) αριθ. 2930/86 του Συμβουλίου (4) και του εκτελεστικού κανονισμού (ΕΕ) αριθ. 404/2011 της Επιτροπής (5).

               (6)

               Προκειμένου να παρακολουθούνται οι δραστηριότητες των σκαφών μεταξύ κρατών μελών και να διασφαλίζεται η αναμφισβήτητη σύνδεση μεταξύ των στοιχείων που περιλαμβάνονται στο μητρώο αλιευτικού στόλου της Ένωσης και των δεδομένων που προέρχονται από άλλα συστήματα πληροφοριών σχετικά με αλιευτικές δραστηριότητες, θα πρέπει να χορηγηθεί αποκλειστικός αριθμός αναγνώρισης σε κάθε αλιευτικό σκάφος της Ένωσης, ο οποίος να μην μπορεί σε καμία περίπτωση να χορηγηθεί σε άλλο σκάφος ούτε να τροποποιηθεί.

               (7)

               Προκειμένου να διασφαλιστεί η αποτελεσματική εφαρμογή του παρόντος κανονισμού, κρίνεται σκόπιμο να εισαχθούν νέα εργαλεία και διαδικασίες με σκοπό την περαιτέρω απλοποίηση της διαχείρισης δεδομένων μεταξύ κρατών μελών και Ευρωπαϊκής Επιτροπής, και να διασφαλιστεί η πρόσβαση σε επικαιροποιημένα δεδομένα συχνότερα.

               (8)

               Για τη διαχείριση της αλιευτικής ικανότητας των αλιευτικών στόλων και των δραστηριοτήτων τους, το μητρώο αλιευτικού στόλου της Ένωσης πρέπει να βρίσκεται στη διάθεση των κρατών μελών στο σύνολό του και στο ευρύ κοινό σε περιορισμένη μορφή. Από την εν λόγω περιορισμένη μορφή του μητρώου θα πρέπει να εξαιρούνται τα δεδομένα προσωπικού χαρακτήρα ώστε αυτά να προστατεύονται, αλλά να περιλαμβάνονται τα αναγνωριστικά των σκαφών προκειμένου να διευκολύνεται η πρόσβαση του ευρέος κοινού στα στοιχεία και η διαφάνειά τους.

               (9)

               Η επεξεργασία των δεδομένων προσωπικού χαρακτήρα στο πλαίσιο του παρόντος κανονισμού από τα όργανα και τους οργανισμούς της Ένωσης και η πρόσβαση στα στοιχεία του μητρώου αλιευτικού στόλου της Ένωσης από τα κράτη μέλη διέπεται από την ενωσιακή νομοθεσία σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και, ειδικότερα, τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (6), ιδίως όσον αφορά τις απαιτήσεις εμπιστευτικότητας και ασφάλειας της επεξεργασίας, τη διαβίβαση των δεδομένων προσωπικού χαρακτήρα από τα εθνικά συστήματα των κρατών μελών στην Επιτροπή, τη νομιμότητα της επεξεργασίας, καθώς και τα δικαιώματα των προσώπων στα οποία αναφέρονται τα δεδομένα στην ενημέρωση, στην πρόσβαση και στη διόρθωση των οικείων δεδομένων προσωπικού χαρακτήρα.

               (10)

               Το νέο εργαλείο ανταλλαγής δεδομένων που δημιουργήθηκε από την Επιτροπή θα πρέπει να χρησιμοποιείται για κάθε ηλεκτρονική ανταλλαγή δεδομένων.

               (11)

               Δεδομένου ότι το άρθρο 24 παράγραφος 2 του κανονισμού (ΕΕ) αριθ. 1380/2013 προβλέπει ότι τα κράτη μέλη αποστέλλουν στην Επιτροπή τα στοιχεία που αφορούν την ιδιοκτησία και τα χαρακτηριστικά σκαφών και εργαλείων των αλιευτικών σκαφών της Ένωσης που φέρουν τη σημαία τους, τα εν λόγω δεδομένα θα πρέπει επίσης να συμπεριληφθούν στον παρόντα κανονισμό.

               (12)

               Ο κανονισμός (ΕΚ) αριθ. 26/2004 θα πρέπει να καταργηθεί.

               (13)

               Θα πρέπει να δοθεί επαρκής χρόνος στα κράτη μέλη προκειμένου να προσαρμόσουν τα οικεία εθνικά μητρώα στις νέες απαιτήσεις περί δεδομένων που προβλέπονται στον παρόντα κανονισμό.

               (14)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός:

               α)

               καθορίζει τις υποχρεώσεις της Επιτροπής για την κατάρτιση και τήρηση του μητρώου αλιευτικού στόλου της Ένωσης·

               β)

               καθορίζει τις υποχρεώσεις των κρατών μελών όσον αφορά τη συλλογή και επικύρωση δεδομένων στο οικείο εθνικό μητρώο αλιευτικού στόλου και τη διαβίβαση των εν λόγω δεδομένων στην Επιτροπή·

               γ)

               καθορίζει τα ελάχιστα στοιχεία σχετικά με τα χαρακτηριστικά και τη δραστηριότητα του σκαφών που πρέπει να εμφαίνονται στα εθνικά μητρώα αλιευτικού στόλου.

         Άρθρο 2
   Ορισμοί
   Για τους σκοπούς του παρόντος κανονισμού ισχύουν οι ακόλουθοι ορισμοί:

               α)

               ως «αλιευτικό σκάφος» νοείται κάθε σκάφος κατά τον ορισμό του άρθρου 4 παράγραφος 1 σημείο 4) του κανονισμού (ΕΕ) αριθ. 1380/2013·

               β)

               ως «αλιευτικό σκάφος της Ένωσης» νοείται κάθε αλιευτικό σκάφος κατά τον ορισμό του άρθρου 4 παράγραφος 1 σημείο 5 του κανονισμού (ΕΕ) αριθ. 1380/2013·

               γ)

               ως «αλιευτικός στόλος της Ένωσης» νοούνται όλα τα αλιευτικά σκάφη της Ένωσης που φέρουν τη σημαία κράτους μέλους και είναι νηολογημένα στην Ένωση·

               δ)

               ως «σκάφος υδατοκαλλιέργειας» νοείται κάθε σκάφος εξοπλισμένο αποκλειστικά για τη συλλογή, τη μεταφορά, τον χειρισμό και/ή την εκφόρτωση προϊόντων υδατοκαλλιέργειας·

               ε)

               ως «συμβάν» νοείται κάθε είσοδος ή έξοδος σκάφους από τον στόλο ή τροποποίηση ενός εκ των χαρακτηριστικών του που παρατίθενται στο παράρτημα I·

               στ)

               ως «διαβίβαση» νοείται η ψηφιακή μεταβίβαση ενός ή περισσοτέρων συμβάντων μεταξύ των κρατών μελών και της Επιτροπής·

               ζ)

               ως «επίπεδο μεταφοράς» νοείται το ηλεκτρονικό δίκτυο ανταλλαγών δεδομένων αλιείας, το οποίο η Επιτροπή θέτει στη διάθεση όλων των κρατών μελών και του φορέα που ορίστηκε από την ίδια για την ανταλλαγή δεδομένων με τυποποιημένο τρόπο·

               η)

               ως «ημερομηνία απογραφής» νοείται η ημερομηνία κατά την οποία κοινοποιήθηκε το πρώτο συμβάν από κράτος μέλος στην Επιτροπή, όπως ορίζεται στο παράρτημα II·

               θ)

               ως «σύντομη απεικόνιση» νοείται ο κατάλογος των συμβάντων που καταχωρίσθηκαν για τα σκάφη στο μητρώο αλιευτικού στόλου κράτους μέλους σε ορισμένη χρονική περίοδο·

               ι)

               ως «νόμιμος ιδιοκτήτης» νοείται κάθε φυσικό ή νομικό πρόσωπο που εμφανίζεται στα έγγραφα νηολογίου του σκάφους το οποίο κατέχει νόμιμο τίτλο ιδιοκτησίας του σκάφους·

               ια)

               ως «επιχειρηματίας» νοείται το φυσικό ή νομικό πρόσωπο που ορίζεται στο άρθρο 4 σημείο 19) του κανονισμού (ΕΚ) αριθ. 1224/2009 του Συμβουλίου (7)·

               ιβ)

               ως «ενιαίος αριθμός μητρώου στόλου (CFR)» νοείται ο αποκλειστικός αριθμός ταυτοποίησης σκάφους στο μητρώο αλιευτικού στόλου της Ένωσης, ανεξαρτήτως οποιουδήποτε εθνικού αριθμού αλιευτικού στόλου·

               ιγ)

               ως «δεδομένα προσωπικού χαρακτήρα» νοούνται όλα τα στοιχεία που αφορούν ταυτοποιημένο ή ταυτοποιήσιμο φυσικό πρόσωπο, όπως ορίζεται στο άρθρο 2 στοιχείο α) του κανονισμού (ΕΚ) αριθ. 45/2001·

               ιδ)

               ως «εθνικό μητρώο αλιευτικού στόλου» νοείται το μητρώο όλων των αλιευτικών σκαφών που τηρεί κάθε κράτος μέλος και τα οποία φέρουν τη σημαία του·

               ιε)

               ως «μητρώο αλιευτικού στόλου της Ένωσης» νοείται το μητρώο που τηρεί η Επιτροπή και περιέχει στοιχεία για όλα τα αλιευτικά σκάφη της Ένωσης·

         Άρθρο 3
   Πεδίο εφαρμογής
   Ο παρών κανονισμός εφαρμόζεται σε όλα τα αλιευτικά σκάφη της Ένωσης εκτός από τα σκάφη υδατοκαλλιέργειας και τις διατάξεις παγίδευσης ερυθρού τόνου.
   Άρθρο 4
   Χρήση του μητρώου αλιευτικού στόλου της Ένωσης
   Τα δεδομένα του αλιευτικού μητρώου της Ένωσης χρησιμοποιούνται για την εφαρμογή των κανόνων της κοινής αλιευτικής πολιτικής.
   Άρθρο 5
   Συγκέντρωση δεδομένων για το εθνικό μητρώο αλιευτικού στόλου
   Τα κράτη μέλη συγκεντρώνουν, επικυρώνουν και καταχωρίζουν χωρίς καθυστέρηση στο εθνικό μητρώο αλιευτικού στόλου τα δεδομένα που αναφέρονται στο παράρτημα I.
   Άρθρο 6
   Υποβολή δεδομένων
   1.   Τα κράτη μέλη υποβάλλουν στην Επιτροπή κάθε συμβάν που αφορά αλιευτικά σκάφη που εισήχθησαν στο εθνικό μητρώο αλιευτικού στόλου το αργότερο στο τέλος της εργάσιμης ημέρας κατά την οποία το συμβάν έχει καταγραφεί πλήρως.
   2.   Εάν το σχετικό συμβάν αποτελεί διόρθωση προηγούμενων δεδομένων, διαβιβάζονται στην Επιτροπή όλα τα συμβάντα που αφορούν το εν λόγω σκάφος από την ημερομηνία απογραφής ή την πρώτη εγγραφή του στο εθνικό μητρώο αλιευτικού στόλου.
   3.   Τα δεδομένα που αφορούν το συμβάν υποβάλλονται στην Επιτροπή σύμφωνα με το άρθρο 9.
   4.   Η Επιτροπή επαληθεύει την ορθότητα των υποβαλλόμενων στοιχείων και καταγράφει τα συμβάντα στο μητρώο αλιευτικού στόλου της Ένωσης εάν τα υποβαλλόμενα στοιχεία είναι σύμφωνα με τις απαιτήσεις του άρθρου 9. Σε αντίθετη περίπτωση, τα υποβαλλόμενα στοιχεία απορρίπτονται. Σε αυτή την περίπτωση, η Επιτροπή κοινοποιεί τις παρατηρήσεις της στο κράτος μέλος, το οποίο προβαίνει στις αναγκαίες τροποποιήσεις στο εθνικό μητρώο αλιευτικού στόλου το αργότερο τρεις εργάσιμες μέρες από την ημερομηνία κοινοποίησης από την Επιτροπή.
   Άρθρο 7
   Σύντομη απεικόνιση
   1.   Η Επιτροπή μπορεί να ζητήσει, ανά πάσα στιγμή, μια σύντομη απεικόνιση από κάθε κράτος μέλος.
   2.   Η εκπόνηση της σύντομης απεικόνισης είναι πλήρως αυτοματοποιημένη.
   3.   Τα δεδομένα υποβάλλονται στην Επιτροπή σύμφωνα με το άρθρο 9.
   4.   Η Επιτροπή επαληθεύει την ορθότητα της σύντομης απεικόνισης και αντικαθιστά τα στοιχεία που αφορούν το σκάφος στο μητρώο αλιευτικού στόλου της Ένωσης εάν τα υποβαλλόμενα στοιχεία είναι σύμφωνα με τις απαιτήσεις του άρθρου 9. Ειδάλλως η σύντομη απεικόνιση απορρίπτεται. Σε αυτή την περίπτωση, η Επιτροπή κοινοποιεί τις παρατηρήσεις της στο κράτος μέλος, το οποίο προβαίνει στις αναγκαίες τροποποιήσεις στο εθνικό μητρώο αλιευτικού στόλου το αργότερο πέντε εργάσιμες μέρες από την ημερομηνία κοινοποίησης από την Επιτροπή.
   Άρθρο 8
   Ενιαίος αριθμός μητρώου στόλου
   1.   Τα κράτη μέλη χορηγούν ενιαίο αριθμό μητρώου στόλου (CFR) σε κάθε αλιευτικό σκάφος το οποίο εισέρχεται στον αλιευτικό στόλο της Ένωσης για πρώτη φορά.
   2.   Ο αριθμός CFR δεν αλλάζει κατά τη διάρκεια της περιόδου κατά την οποία το αλιευτικό σκάφος ανήκει στον αλιευτικό στόλο της Ένωσης, ακόμη και εάν το σκάφος μεταφερθεί σε άλλο κράτος μέλος.
   3.   Ο αριθμός CFR δεν επαναχορηγείται σε άλλο σκάφος. Εάν ένα αλιευτικό σκάφος εξαχθεί εκτός της Ένωσης και επανεισαχθεί σε κράτος μέλος, στο αλιευτικό σκάφος επαναχορηγείται ο ίδιος αριθμός CFR.
   4.   Ο αριθμός CFR περιλαμβάνεται σε όλες τις διαβιβάσεις στοιχείων μεταξύ του κράτους μέλους και της Επιτροπής που αφορούν το αλιευτικό σκάφος.
   Άρθρο 9
   Προδιαγραφές ανταλλαγής δεδομένων μεταξύ Επιτροπής και κρατών μελών
   1.   Τα στοιχεία που διαβιβάζονται μεταξύ της Επιτροπής και των κρατών μελών βασίζονται στο πρότυπο του Κέντρου των Ηνωμένων Εθνών για τη διευκόλυνση του εμπορίου και των ηλεκτρονικών συναλλαγών (UN/CEFACT) που διατίθεται στη σελίδα του μητρώου βασικών δεδομένων (Master Data Register) στον ιστότοπο της ΓΔ Αλιείας της Ευρωπαϊκής Επιτροπής.
   2.   Όλες οι διαβιβάσεις είναι πλήρως αυτοματοποιημένες και άμεσες, με χρήση του επιπέδου μεταφοράς.
   3.   Για τη διασφάλιση της ανταλλαγής μηνυμάτων τα κράτη μέλη χρησιμοποιούν το εκτελεστικό έγγραφο σκάφους FLUX (Fisheries Language for Universal eXchange) που διατίθενται στον ιστότοπο της ΓΔ Αλιείας της Ευρωπαϊκής Επιτροπής.
   4.   Οι τροποποιήσεις των προτύπων και του εκτελεστικού εγγράφου αποφασίζονται από την Επιτροπή σε συνεργασία με τα κράτη μέλη.
   Άρθρο 10
   Πρόσβαση στα δεδομένα σκάφους
   1.   Τα κράτη μέλη έχουν πρόσβαση στα στοιχεία που περιλαμβάνονται στο μητρώο αλιευτικού στόλου της Ένωσης. Η εν λόγω πρόσβαση μπορεί να χορηγείται μέσω της διεπαφής χρήστη εφαρμογής που παρέχει η Επιτροπή ή διαδικτυακή υπηρεσία.
   2.   Το ευρύ κοινό έχει πρόσβαση στην περιορισμένη μορφή του μητρώου αλιευτικού στόλου της Ένωσης που δεν περιέχει δεδομένα προσωπικού χαρακτήρα.
   Άρθρο 11
   Δεδομένα προσωπικού χαρακτήρα
   Η επεξεργασία, διαχείριση και χρήση των δεδομένων που συλλέγονται δυνάμει του παρόντος κανονισμού, τα οποία περιέχουν δεδομένα προσωπικού χαρακτήρα, πρέπει να είναι σύμφωνες με την οδηγία 95/46/ΕΚ και τον κανονισμό (ΕΚ) αριθ. 45/2001.
   Άρθρο 12
   Κατάργηση
   Ο κανονισμός (ΕΚ) αριθ. 26/2004 καταργείται.
   Άρθρο 13
   Έναρξη ισχύος
   Ο παρών κανονισμός αρχίζει να ισχύει την 1η Φεβρουαρίου 2018.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Φεβρουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 354 της 28.12.2013, σ. 22.

      (2)  Κανονισμός (ΕΚ) αριθ. 26/2004 της Επιτροπής, της 30ής Δεκεμβρίου 2003, σχετικά με το μητρώο του κοινοτικού αλιευτικού στόλου (ΕΕ L 5 της 9.1.2004, σ. 25).

      (3)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).

      (4)  Κανονισμός (ΕΟΚ) αριθ. 2930/86 του Συμβουλίου της 22ας Σεπτεμβρίου 1986 που ορίζει τα χαρακτηριστικά των αλιευτικών σκαφών (ΕΕ L 274 της 25.9.1986, σ. 1).

      (5)  Εκτελεστικός κανονισμός (ΕΕ) αριθ. 404/2011 της Επιτροπής, της 8ης Απριλίου 2011, για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 του Συμβουλίου περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής (ΕΕ L 112 της 30.4.2011, σ. 1).

      (6)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (7)  Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).

      ΠΑΡΑΡΤΗΜΑ I

         Ορισμός δεδομένων και περιγραφή νηολόγησης

                  Ονομασία δεδομένων

                  Ορισμός και παρατηρήσεις

                  Υποχρεωτικό (Υ)/Υποχρεωτικό υπό προϋποθέσεις (ΥΥΠ)/Προαιρετικό (Π) (7)

                  Χώρα νηολόγησης

                  Κράτος μέλος στο οποίο το σκάφος είναι νηολογημένο ως αλιευτικό βάσει του κανονισμού (ΕΕ) αριθ. 1380/2013
                  Πάντοτε τα κράτη μέλη που υποβάλλουν έκθεση — κωδικός (6)

                  Υ

                  CFR

                  (Common Fleet Register) Ενιαίος αριθμός ταυτοποίησης αλιευτικού σκάφους στην Ένωση
                  Τριψήφιος κωδικός ISO του κράτους μέλους ακολουθούμενος από τμήμα ταυτοποίησης (εννέα χαρακτήρες). Σε περίπτωση που ένα τμήμα έχει λιγότερους από εννέα χαρακτήρες, πρέπει να εισαχθούν πρόσθετα μηδενικά στην αριστερή πλευρά

                  Υ

                  UVI

                  (Unique Vessel Identifier) Ενιαίος αριθμός αναγνώρισης σκάφους [αριθμός IMO (International Maritime Organization — Διεθνής Ναυτιλιακός Οργανισμός)] σύμφωνα με τον κανονισμό (ΕΕ) αριθ. 404/2011

                  ΥΥΠ

                  Συμβάν

                  Κωδικός (6) ταυτοποίησης του τύπου του αναφερθέντος συμβάντος

                  Υ

                  Ημερομηνία του συμβάντος (1)

                  Ημερομηνία κατά την οποία έλαβε χώρα το συμβάν

                  Υ

                  Αριθμός νηολόγησης

                  Ο αριθμός νηολόγησης που έχει δοθεί από το κράτος μέλος

                  O

                  Εξωτερική σήμανση

                  Σύμφωνα με τον κανονισμό (ΕΕ) αριθ. 404/2011

                  ΥΥΠ

                  Όνομα σκάφους

                  Το όνομα του αλιευτικού σκάφους που νηολογήθηκε στο εθνικό μητρώο

                  Υ

                  Τόπος νηολόγησης

                  Κωδικός (6) ταυτοποίησης του τόπου (κυρίως λιμένας) όπου νηολογήθηκε το σκάφος)

                  ΥΥΠ

                  IRCS

                  (International radio call sign) Διεθνές διακριτικό κλήσεως ασυρμάτου

                  ΥΥΠ

                  Δείκτης IRCS

                  Σκάφος που φέρει διεθνή ασύρματο — κωδικός (6)

                  Υ

                  Δείκτης άδειας

                  Σκάφος με άδεια αλιείας σύμφωνα με το άρθρο 6 του κανονισμού (ΕΕ) αριθ. 1224/2009 και το άρθρο 3 του κανονισμού (ΕΕ) αριθ. 404/2011 — κωδικός (6)

                  ΥΥΠ

                  Δείκτης VMS

                  (Vessel Monitoring System) Σύστημα παρακολούθησης σκαφών — κωδικός (6)

                  Σκάφος με δορυφορικό σύστημα παρακολούθησης σύμφωνα με το άρθρο 9 του κανονισμού (ΕΚ) αριθ. 1224/2009 και τα άρθρα 18-28 του κανονισμού (ΕΕ) αριθ. 404/2011

                  ΥΥΠ

                  Δείκτης ERS

                  Σκάφος με ηλεκτρονικό σύστημα αναφοράς (Electronic Reporting System) (ημερολόγιο πλοίου) σύμφωνα με το άρθρο 15 του κανονισμού (ΕΚ) αριθ. 1224/2009 και το άρθρο 29 του κανονισμού (ΕΕ) αριθ. 404/2011 — κωδικός (6)

                  ΥΥΠ

                  Δείκτης AIS

                  Σκάφος με σύστημα αυτόματης αναγνώρισης (Automatic Identification System) σύμφωνα με το άρθρο 10 του κανονισμού (ΕΚ) αριθ. 1224/2009 — κωδικός (6)

                  ΥΥΠ

                  MMSI

                  Maritime Mobile Service Identity (ταυτότητα ναυτιλιακής κινητής υπηρεσίας)

                  O

                  Τύπος σκάφους

                  Σύμφωνα με την Τυποποιημένη Διεθνή Στατιστική Ταξινόμηση Αλιευτικών Σκαφών [ISSCFV (International Standard Statistical Classification of Fishery Vessels)] — κωδικός (6)

                  ΥΥΠ

                  Κύριο αλιευτικό εργαλείο (2)

                  Σύμφωνα με την Τυποποιημένη Διεθνή Στατιστική Ταξινόμηση Αλιευτικών Εργαλείων (ISSCFCG) — κωδικός (6)

                  Υ

                  Βοηθητικό αλιευτικό εργαλείο (3)

                  Σύμφωνα με την Τυποποιημένη Διεθνή Στατιστική Ταξινόμηση Αλιευτικών Εργαλείων (ISSCFCG) — κωδικός (6)

                  Υ

                  LOA

                  Ολικό μήκος (Length Over All) σε μέτρα, οριζόμενο σύμφωνα με τον κανονισμό (ΕΟΚ) αριθ. 2930/86

                  ΥΥΠ

                  LBP

                  Μήκος μεταξύ καθέτων (Length Between Perpendiculars) σε μέτρα, το οποίο ορίζεται σύμφωνα με τον κανονισμό (ΕΟΚ) αριθ. 2930/86

                  ΥΥΠ

                  Χωρητικότητα (σε GT)

                  Σε ολική χωρητικότητα (GT — gross tonnage), σύμφωνα με τον κανονισμό (ΕΟΚ) αριθ. 2930/86

                  ΥΥΠ

                  Άλλη χωρητικότητα

                  Σε τόνους κατά την έναρξη ισχύος της σύμβασης του Όσλο ή σύμφωνα με ορισμό που θα εκπονηθεί από το κράτος μέλος

                  ΥΥΠ

                  GTs

                  Σε ολική χωρητικότητα (GT), η αύξηση χωρητικότητας επιτρέπεται για λόγους ασφάλειας (ιστορικά δεδομένα).

                  ΥΥΠ

                  Ισχύς κύριας μηχανής

                  Σε kW, σύμφωνα με τον κανονισμό (ΕΟΚ) αριθ. 2930/86

                  Υ

                  Ισχύς βοηθητικής μηχανής

                  Σε kW. Περιλαμβάνει τη συνολική εγκατεστημένη ισχύ μηχανής που δεν περιλαμβάνεται στον τίτλο «Ισχύς κύριας μηχανής»

                  Υ

                  Υλικό κύτους

                  Υλικό κύτους — κωδικός (6)

                  Υ

                  Ημερομηνία ανάληψης υπηρεσίας

                  Σύμφωνα με τον κανονισμό (ΕΟΚ) αριθ. 2930/86

                  Υ

                  Τμήμα

                  Κωδικός (6)

                  Υ

                  Χώρα εισαγωγής/εξαγωγής

                  Κωδικός (6)

                  ΥΥΠ

                  Είδος εξαγωγών

                  Κωδικός (6)

                  ΥΥΠ

                  Δημόσια ενίσχυση

                  Κωδικός (6)

                  ΥΥΠ

                  Ημερομηνία κατασκευής

                  Ημερομηνία έναρξης κατασκευής

                  ΥΥΠ

                  Για επικοινωνία/νόμιμος ιδιοκτήτης (4)

                  Όνομα

                  Φυσικό πρόσωπο: ονοματεπώνυμο
                  Νομικό πρόσωπο: όνομα

                  ΥΥΠ

                  Δείκτης νομικού προσώπου

                  «Y» για νομικό πρόσωπο, «N» για φυσικό πρόσωπο — κωδικός (6)

                  O

                  Οδός (5)

                  Ονομασία οδού και ταχυδρομική θυρίδα

                  ΥΥΠ

                  Ταχυδρομική θυρίδα (5)

                  Ταχυδρομική θυρίδα

                  O

                  Πόλη (5)

                  Όνομα πόλης

                  O

                  Ταχυδρομικός κωδικός (5)

                  Ταχυδρομικός κωδικός

                  O

                  Χώρα (5)

                  Χώρα — κωδικός (6)

                  O

                  Αριθμός τηλεφώνου

                  Διεθνής αριθμός τηλεφώνου

                  O

                  Αριθμός τηλεομοιοτυπίας

                  Διεθνής αριθμός τηλεομοιοτυπίας

                  O

                  Διεύθυνση ηλεκτρονικού ταχυδρομείου

                  Διεύθυνση ηλεκτρονικού ταχυδρομείου

                  O

                  Εθνικότητα

                  Εθνικότητα υπευθύνου επικοινωνίας — κωδικός (6)

                  O

                  Αριθμός αναγνώρισης εταιρείας IMO

                  Ενιαίος αριθμός αναγνώρισης εταιρείας IMO και αριθμός αναγνώρισης νηολογημένου νόμιμου ιδιοκτήτη

                  O

                  Για επικοινωνία/επιχειρηματίας (4)

                  Όνομα

                  Φυσικό πρόσωπο: ονοματεπώνυμο
                  Νομικό πρόσωπο: όνομα

                  ΥΥΠ

                  Δείκτης νομικού προσώπου

                  «Y» για νομικό πρόσωπο, «N» για φυσικό πρόσωπο — κωδικός (6)

                  O

                  Οδός (5)

                  Ονομασία οδού και ταχυδρομική θυρίδα

                  ΥΥΠ

                  Ταχυδρομική θυρίδα (5)

                  Ταχυδρομική θυρίδα

                  O

                  Πόλη (5)

                  Όνομα πόλης

                  O

                  Ταχυδρομικός κώδικας (5)

                  Ταχυδρομικός κώδικας

                  O

                  Χώρα (5)

                  Χώρα — κωδικός (6)

                  O

                  Αριθμός τηλεφώνου

                  Διεθνής αριθμός τηλεφώνου

                  O

                  Αριθμός τηλεομοιοτυπίας

                  Διεθνής αριθμός τηλεομοιοτυπίας

                  O

                  Διεύθυνση ηλεκτρονικού ταχυδρομείου

                  Διεύθυνση ηλεκτρονικού ταχυδρομείου

                  O

                  Εθνικότητα

                  Εθνικότητα υπευθύνου επικοινωνίας — κωδικός (6)

                  O

                  Αριθμός αναγνώρισης εταιρείας IMO

                  Ενιαίος αριθμός αναγνώρισης εταιρείας IMO και αριθμός αναγνώρισης νηολογημένου νόμιμου ιδιοκτήτη

                  O

         (1)  Σε περίπτωση απογραφής του στόλου, πρόκειται για την ημερομηνία απογραφής στο κράτος μέλος (παράρτημα II). Για όλους τους άλλους τύπους συμβάντων, πρέπει να κοινοποιείται η ημερομηνία του επίσημου εγγράφου καταγραφής του συμβάντος.

         (2)  Αλιευτικό εργαλείο που θεωρείται ως ένα από τα συχνότερα χρησιμοποιούμενα επί του σκάφους για αλιευτική περίοδο ενός έτους ή για αλιευτική εξόρμηση.

         (3)  Μπορούν να δηλωθούν μέχρι πέντε εργαλεία.

         (4)  Μπορούν να δηλωθούν μέχρι πέντε υπεύθυνοι επικοινωνίας.

         (5)  Η διεύθυνση που περιλαμβάνει τον δρόμο, την ταχυδρομική θυρίδα, την πόλη, τον ταχυδρομικό κώδικα και τη χώρα πρέπει να είναι απολύτως σαφής ώστε να διασφαλίζεται η επικοινωνία με τον υπεύθυνο επικοινωνίας του στόλου.

         (6)  Οι κωδικοί (ή τα κατάλληλα στοιχεία αναφοράς) παρατίθενται στο μητρώο βασικών δεδομένων (Master Data Register — MDR) στον ιστότοπο της ΓΔ Αλιείας της Επιτροπής: http://ec.europa.eu/fisheries/cfp/control/codes/index_en.htm

         (7)  Λεπτομερείς κανόνες διατίθενται στο εκτελεστικό έγγραφο σκάφους στο μητρώο βασικών δεδομένων (MDR) στον ιστότοπο της ΓΔ Αλιείας της Επιτροπής: http://ec.europa.eu/fisheries/cfp/control/codes/index_en.htm

      ΠΑΡΑΡΤΗΜΑ II

         Δεδομενα απογραφης που οριζονται απο τη χωρα

                  BEL, DNK, FRA, GBR, PRT

                  1.1.1989

                  NLD

                  1.9.1989

                  DEU, ESP

                  1.1.1990

                  IRL

                  1.10.1990

                  ITA

                  1.1.1991

                  GRC

                  1.7.1991

                  SWE, FIN

                  1.1.1995

                  CYP, EST, LTU, LVA, MLT, POL, SVN

                  1.5.2004

                  BGR, ROM

                  1.1.2007

                  HRV

                  1.7.2013

                  Κράτη μέλη που προσχώρησαν μετά την 1η Ιουλίου 2013

                  Ημερομηνία προσχώρησης

                  FRA — Mayotte

                  Κάθε ημερομηνία από την 1.1.2014 και εφεξής (1)

         (1)  Κανονισμός (ΕΕ) αριθ. 1385/2013 του Συμβουλίου, της 17ης Δεκεμβρίου 2013, για την τροποποίηση των κανονισμών (ΕΚ) αριθ. 850/98 και (ΕΚ) αριθ. 1224/2009 καθώς και των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 1069/2009, (ΕΕ) αριθ. 1379/2013 και (ΕΕ) αριθ. 1380/2013, λόγω της τροποποίησης του καθεστώτος της Μαγιότ έναντι της Ευρωπαϊκής Ένωσης (ΕΕ L 354 της 28.12.2013, σ. 86).